అక్కినేని నాగార్జున
నాగార్జున సుప్రసిద్ధ సినీ నటులైన అక్కినేని నాగేశ్వర రావు, అక్కినేని అన్నపూర్ణ దంపతుల రెండవ కుమారుడు. నాగార్జున హైదరాబాద్ పబ్లిక్ స్కూల్‌లో ప్రాథమిక విద్యను, లిటిల్ ప్లవర్ స్కూల్‌లో ఇంటెర్మీడియట్ విద్యను అభ్యసించారు. తరువాత మద్రాస్‌లో మెకానికల్ ఇంజినీరింగ్ చదివారు. ఇతని ప్రథమ వివాహం ఫిబ్రవరి 18, 1984 నాడు లక్ష్మితో జరిగింది. ఈమె ప్రసిద్ధ నటుడు వెంకటేష్కు సోదరి . వీరిరువురు విడాకులు తీసుకున్నారు. తరువాత 1992 జూన్ నెలలో నాగార్జున శివ చిత్రంలో సహనటి అయిన అమలను వివాహమాడారు. ఈమె మాజీ దక్షిణ భారత నటి. నాగార్జునకు ఇద్దరు కుమారులున్నారు. మొదటి కుమారుడు నాగ చైతన్య (పుట్టిన తేదీ నవంబర్ 23, 1986) మొదటి భార్య కొడుకు. అఖిల్ (పుట్టిన తేదీ ఏప్రిల్ 8 1994) రెండవ భార్య కొడుకు.
తేజీ బచ్చన్
తేజీ బచ్చన్ (; ) (ఆగష్టు 12 1914 – డిసెంబరు 21 2007), ప్రముఖ రచయిత హరి వంశ రాయ్ బచ్చన్ భార్య మరియు ప్రముఖ బాలీవుడ్ నటుడు అమితాబ్ బచ్చన్ యొక్క మాతృమూర్తి. ఈమె సామాజ సేవకురాలు.భారత ప్రధానమంత్రి శ్రీమతి ఇంధిరా గాంధీ ఆమెను "కాన్ఫిడెంట్"గా పిలిచేవారు.